דרימוורקס

אולפני דרימוורקס (באנגלית: DreamWorks Pictures) הוא שמם של אולפני קולנוע אמריקאיים, אשר מפתחים, מפיקים ומפיצים סרטים, מוזיקה ותוכניות טלוויזיה. בראשית דרכה, שמה של החברה היה DreamWorks SKG, כשראשי התיבות בשם החברה "ס.ק.ג." נלקחו משמות המשפחה של מייסדיה: סטיבן ספילברג, ג'פרי קצנברג, ודייוויד גפן. משרדיה הראשיים שוכנים בגלנדייל, קליפורניה, סמוך ללוס אנג'לס.

היסטוריה 
ב-1994 החברה הוקמה על ידי סטיבן ספילברג (הבמאי והמפיק), ג'פרי קצנברג (לשעבר מנהל חטיבת ההנפשה באולפני דיסני) ודייוויד גפן (מייסד חברת המוזיקה Geffen Records), עם תמיכה כספית מצדו של פול אלן (ממייסדי מיקרוסופט).

חטיבת המוזיקה של החברה לא עמדה בציפיות, ונמכרה ב-2003 לחברת Universal Music Group.

דרימוורקס רשמה הצלחה מרשימה בתחום סרטי הקולנוע, ובמיוחד בסרטי האנימציה. בעקבות ההצלחה החליטה החברה להפריד את פעילותה בתחום האנימציה במסגרת חברת אולפני ההנפשה של דרימוורקס, ויצאה להנפקה בבורסה.

בעקבות חובות של למעלה מ-400 מיליון דולר נמכרה חברת דרימוורקס (לא כולל חטיבת האנימציה שכאמור הונפקה בנפרד) לחברת סרטי פרמאונט תמורת 1.3 מיליארד דולר כולל כיסוי החובות.

בלוגו של החברה (שמופיע בתחילת כל סרטיה) מוצג חצי ירח, עליו יושב איש ובידו חכה.

הפקות בולטות לאורך השנים 

סרטים בולטים שהופקו בסטודיו דרימוורקס לאורך השנים:

שנות ה-90 של המאה ה-20

העשור הראשון של המאה ה-21

העשור השני של המאה ה-21

שנות ה-20 של המאה ה-21 

 החתול של שרק: משאלה אחת ודי (2022)

קישורים חיצוניים 

 
 דרימוורקס, האתר הרשמי 
 דרימוורקס, במסד־הנתונים הקולנועיים IMDb 
 מאיה שני, סטיבן שפילברג חוזר לעצמאות, באתר חדשות מחלקה ראשונה, 19 באוגוסט 2009
 
 

ערכים שבהם תבנית בריטניקה אינה מתאימה
חברות אמריקאיות להפקת סרטים